ใครผ่านไปผ่านมาเส้นภาชี เข้าทางหินกอง ก็คงจะได้เห็นร้านกาแฟอิสระกันบ้าง ร้านนี้เป็นร้านกาแฟที่กว้างขวาง มีที่ให้นั่งเยอะแยะมากมาย มีอาหารให้เลือกรับประทานกันทั้งคาวและหวาน ของหวานก็อร่อยมากๆ ขอบอก 

ที่ผู้เขียนสั่งมาชิม ขอย้ำว่าแค่ชิม คือสตรอเบอร์รี่ชีสเค้กก้อนกลมนี้ ราคา 150 บาท แต่เดี๋ยวก่อน เนื้อเค้กเนียนมาก นุ่ม ละมุนลิ้นสุดๆ นี่ยังไม่รวมไปถึงบราวนี่เจ้าอร่อยที่สุดในสระบุรี บราวนี่ป้ามุกดานั่นเอง ก็มีขายที่ร้านกาแฟอิสระนี่ด้วยค่ะ ชามะนาวรสชาติกำลังดี บอกเลยว่า ร้านนี้ไม่ลองไม่รู้จริงๆ ราคาอาจจะสูงหน่อยนะคะ แต่รสชาติเยี่ยมยอด ขนมหวานที่เน้นๆ เลยเห็นจะเป็นบราวนี่และชีสเค้กนี่แหละค่ะ

ใครสนใจจะไปร้านอิสระ นะคะ ถ้ามาจาก กทม. ถึงหินกองเลี้ยวซ้ายเข้าภาชีค่ะ ไปอีกนิดเดียวเจอแล้วค่ะ ซ้ายมือ ที่จอดรถเยอะมาก ที่นั่งก็เยอะจริงๆ แต่ที่ผู้เขียนดั้นด้นไปจากสระบุรีเนี่ย ผู้เขียนต้องขับไปยูเทิร์นในหินกองเพื่อที่จะไปออกเส้นภาชี กว่าจะได้กิน โชคดีที่ร้้านใหญ่มาก เลยไม่เลยร้านค่ะ ^_^ #หระรีมีแต่ร้านน่านั่ง